EkBass/fiwiki-20250220-pages-articles huggingface dataset:
Unto Liukkonen

Unto Kalervo Liukkonen () oli suomalainen pesäpalloilija, joka edusti lukuisia seuroja. Suomen mestaruus tuli myös jääpallossa. Unto Unkka Liukkonen aloitti pesäpallouransa 1933 Viipurin Reippaassa, josta siirtyi jo seuraavaksi kaudeksi Viipurin Pallonlyöjäin mestaruussarjajoukkueeseen. Liukkonen oli voittamassa Suomen mestaruutta kausilla 1940 (Kuusankosken Veto) ja 1943 (Haminan Palloilijat). TUL:n mestaruuden hän voitti Työväen Mailapoikien riveissä vuonna 1952. Itä–Länsi-otteluun Liukkonen valittiin seitsemän kertaa.http://www.mrasilainen.com/scripts/W_P_index2.html Liitto-ottelussa PPL–TUL Liukkonen pelasi neljä kertaa. Jääpallossa Unkka pelasi Viipurin Palloseuran joukkueessa, jossa saavutti SM-kultaa 1936. Lisäksi tuli 1941 SM- pronssia Helsingin Jalkapalloklubin riveissä. Seiväshypyssä Liukkonen saavutti poikien Suomen mestaruuden vuonna 1936 tuloksella 320. == Saavutukset == === Pelaajana === * 2 SM-kultaa: 1940, 1943 * 7 Itä-Länsi-ottelua: 1936-1940, 1943, 1946 ==Lähteet== * ===Viitteet=== Luokka:Suomalaiset pesäpalloilijat Luokka:Haminan Palloilijoiden pelaajat Luokka:Suomalaiset jääpalloilijat Luokka:Vuonna 1918 syntyneet Luokka:Vuonna 1979 kuolleet
Storsjönin hirviö

Storsjönin hirviö on järvihirviö, joka tarinaperinteen mukaan elää Ruotsin Jämtlandissa sijaitsevassa Storsjön-järvessä. Hirviön sanotaan muistuttavan Loch Nessin hirviötä. Ensimmäinen muistiinmerkintä Storsjönissä asunutta hirviötä koskevasta kansanperinteestä on vuodelta 1635. Tuolloin tallennetussa kansansadussa hirviö yhdistettiin Frösön-saaren viikinkiaikaisen riimukiven käärmekuvioon. Nykyinen Storsjönin hirviötä koskeva tarinaperinne sai alkunsa 1890-luvulla, jolloin tästä olennosta ilmoitettiin useita väitettyjä näköhavaintoja. Jotkut ottivat hirviön mahdollisen olemassaolon vakavasti: vuonna 1894 perustettiin hirviön pyytämiseksi jopa osakeyhtiö, jonka osakkaita olivat muun muassa kuningas Oskar II ja Östersundin kaupunki. Hirviön pyytämiseen menestyksettä käytetty ansalaite on näytteillä Östersundin Jamtli- museossa. Vuosina 1986–2006 hirviö oli rauhoitettu Jämtlandin lääninhallituksen päätöksellä. Rauhoituspäätös purettiin lopulta, koska Ruotsin ympäristöoikeus ja valtiopäivien oikeusasiamies katsoivat hirviön rauhoittamisen olevan asiatonta viranomaistoimintaa ja siten hallitusmuodon vastaista. Vuonna 2008 järveen asetettiin neljä web-kameraa ja yksi lämpökamera siinä toivossa, että hirviöstä saataisiin kuvaa. Elokuussa 2008 jopa uutisoitiin kuvista, joiden väitettiin esittävän hirviötä. Mitään yleisesti hyväksyttyjä todisteita hirviön olemassaolosta ei pitkään jatkuneista etsiskelyistä huolimatta ole kuitenkaan saatu. ==Lähteet== Luokka:Kansanperinne Luokka:Kryptozoologia Luokka:Ruotsalainen kulttuuri Luokka:Jämtlandin lääni
Reino Kaipola

Reino Johannes Kaipola (7. syyskuuta 1914 Tampere – 10. tammikuuta 2004 Tampere)Tampereen seurakuntayhtymä, Kaipola Reino Johannes, Kalevankankaan hautausmaa, Tampere, osio 24, viitattu 21.3.2022 oli suomalainen pesäpalloilija. Hän edusti Tampereen Pesä-Peikkoja. Kanuuna-Reska pelasi PePe:n mestaruussarjajoukkueen etukentällä vuosina 1946–1948.http://www.mrasilainen.com/scripts/W_P_index2.html Ikämiesten Suomen mestaruuden hän saavutti vuosina 1951–1953. Liitto-ottelussa PPL–TUL hän pelasi kaksi kertaa. Kaipola toimi PePe:n johtokunnassa seuran perustamisesta lähtien. Kaipola oli ammatiltaan koneporari. Hän harrasti hiihtoa. Asevelvollisuusaikanaan hän saavutti Puolustusvoimain mestaruuden kuulantyönnössä. ==Lähteet== * === Viitteet === Luokka:Suomalaiset pesäpalloilijat Luokka:Vuonna 1914 syntyneet Luokka:Vuonna 2004 kuolleet
Sulo Opas

Sulo Verner Opas (15. toukokuuta 1915 Jalasjärvi – 25. lokakuuta 2014 Tampere) oli suomalainen pesäpalloilija. Hän edusti 1934–1948 Seinäjoen Maila-Jusseja, pois lukien 1938–1940, jolloin hän kuului Vaasan Mailan miehistöön. Itä–Länsi- otteluun Suluppi valittiin 1943, jolloin hänet palkittiin kentän parhaana lyöjänä, ja 1945 Lännen joukkueen pelipäälliköksi.http://www.mrasilainen.com/scripts/W_P_index2.html Opas toimi myös Vaasan Mailan valmentajana ja naispesäpalloilijoiden ohjaajana. Vuosina 1937–1963 hän toimi myös pesäpallon mestaruussarjassa tuomarina. Helsingin olympialaisissa hän toimi nykyaikaisen 5-ottelun maastojuoksujaoston päällikkönä. Hänelle on myönnetty Suomen olympialainen ansiomitali, Suomen Urheilun hopeinen ansiomitali, Upseerien Ampumayhdistyksen pronssinen ansiolevyke ja SMJ:n ansiomerkki. == Saavutukset == * 2 Itä-Länsi-ottelua: 1943, 1945 ==Lähteet== * ===Viitteet=== Luokka:Suomalaiset pesäpalloilijat Luokka:Pesäpallotuomarit Luokka:Vuonna 1915 syntyneet Luokka:Vuonna 2014 kuolleet
Universaali kvanttitietokone

Universaali kvanttitietokone () on teoreettinen malli kvanttitietokoneesta, joka pystyy suorittamaan minkä tahansa kvanttilaskennan operaation. Se on yleistys klassisesta universaalista Turingin koneesta kvanttilaskennan maailmaan. Universaali kvanttitietokone voi toimia myös kvanttisimulaattorina, mutta sen laskentakyky ei rajoitu vain simulaatiotehtäviin. On kuitenkin pidettävä mielessä, että kvanttipiirit ovat laskentamallina yleisemmin käytössä kuin universaali kvanttitietokone. Universaali kvanttitietokone ja kvanttiporttimallit ovat laskennallisesti yhtä tehokkaita eli tasa-arvoisia. Vuonna 1985 Oxfordin yliopiston teoreettinen fyysikko David Deutsch esitteli artikkelissaan universaalin kvanttitietokoneen mallin. Hän osoitti, että tämä malli pystyy toimimaan sekä Feynmanin universaalina kvanttisimulaattorina että suorittamaan kaikki yleisen kvanttitietokoneen toiminnot. Deutsch myös ehdotti, että kvanttiportit voisivat olla kvanttilaskennan perusta samaan tapaan kuin klassisten tietokoneiden loogiset portit. Vaikka Deutschin malli tunnetaan myös nimellä Turingin kvanttitietokone, Alan Turing ei itse tutkinut kvanttilaskentaa. ==Huomautukset== == Lähteet== == Aiheesta muualla == * Westergaard, Christian Computational equivalence between quantum Turing machines and quantum circuit families * Perdrix, Simon Partial Observation of Quantum Turing Machine and Weaker Well-Formedness Condition Luokka:Tietokonetyypit Luokka:Tietojenkäsittelyteoria Luokka:Kvantti- informaatiotiede
Kvanttiportti

Kvanttiportti () on klassisten logiikkaporttien kvanttivastine ja kvanttitietokoneiden peruskomponentti.Todellisuuden rakenne, s. 200 == Lähteet == * === Viitteet === Luokka:Kvantti-informaatiotiede
Kvanttialgoritmi

Kvanttialgoritmi on jollekin kvanttitietokoneen teoreettiselle mallille kehitetty algoritmi. Termiä käytetään erityisesti viittaamaan algoritmeihin, jotka hyödyntävät laskennassa kvanttitilojen lomittumista. Ongelmat, jotka ovat ratkaisemattomia perinteisellä tietokoneella ovat ratkaisemattomia myös kvanttitietokoneella. Merkittävin ero on laskennan nopeudessa. Tunnetuimmat kvanttialgoritmit ovat Groverin algoritmi ja Shorin algoritmi, joka ratkaisee suurien lukujen alkutekijöitä nopeasti. Useat kvanttialgoritmit perustuvat Fourier-muunnoksen kvanttitietokoneilla toteutettavaan variaatioon, jota kutsutaan kvanttifourier-muunnokseksi. ==Muita kvanttialgoritmeja== *Deutsch–Jozsa-algoritmi Luokka:Tietojenkäsittelyteoria Luokka:Kvantti- informaatiotiede
Tapani Häti

Heikki Tapani Häti (4. heinäkuuta 1918 Riihimäki – 27. maaliskuuta 1991 Riihimäki)Kuolleita – Toimitusjohtaja Tapani Häti, Helsingin Sanomat 10.4.1991, s. 4 oli suomalainen pesäpalloilija. Riihimäen Pallonlyöjiä edustanut Häti osallistui Itä–Länsi-otteluun kaksi kertaa.http://www.mrasilainen.com/scripts/W_P_index2.html. Hän oli vuonna 1949 edustajana baseball-ottelussa Ruotsissa ja 1952 Helsingin olympiakisoissa näytösottelussa Yhdysvaltoja vastaan. Häti harrasti myös jääpalloa (piirinmestaruuksia) ja jääkiekkoa suomensarjatasolla. Keihäänheitossa hän voitti Viipurin mestaruuden 1942. Häti toimi 17 vuotta Riihimäen Pallonlyöjien puheenjohtajana. Hänelle on myönnetty Suomen Urheilun hopeinen ansiomitali. == Saavutukset == === Pelaajana === * 1 SM-hopea: 1935 * 3 SM-pronssia: 1942, 1947, 1948 * 3 Itä-Länsi-ottelua: 1948, 1949, 1952 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1918 syntyneet Luokka:Vuonna 1991 kuolleet
Mireille Nguimgo

Mireille Florine Nguimgo (s. 7. marraskuuta 1976) on kamerunilainen entinen yleisurheilija, joka kilpaili pikajuoksussa. Hän voitti 400 metrillä Afrikan- mestaruuskilpailuista kaksi ja Afrikan kisoista yhden mitalin. Nguimgo osallistui olympialaisiin kahdesti, vuosina 2000 ja 2004. Hän oli mukana 400 metrin henkilökohtaisella matkalla molemmilla kerroilla ja lisäksi saman matkan viestissä Ateenan kisoissa 2004, mutta ei päässyt kertaakaan olympiafinaaliin. Nguimgo lopetti uransa vuonna 2004. == Ennätykset == Lähde: IAAF * 400 m: 50,69 s (2000) * 200 m: 23,64 (2000) == Lähteet == Nguimgo, Mireille Nguimgo, Mireille Nguimgo, Mireille
Hannula

Hannula voi tarkoittaa seuraavia: == Paikannimenä == * Hannula, kylä Hollolassa * Hannula, kylä Huittisissa * Hannulan silta, silta Torniossa == Sukunimenä == Henkilöt ovat suomalaisia, ellei toisin mainita. * Antti Hannula (k. 1824), Marttilassa mestattu talollisen poika, yksi viimeisiä rauhanajan teloituksia Suomessa * Edvard Hannula (1859–1931), Porvoon tuomiorovasti, valtiopäivämies ja kansanedustaja * Erkki Hannula (1890–1961), jääkärieverstiluutnantti * Esa Hannula (1915–1982), toimitusjohtaja, teollisuusneuvos * Frans Hannula (1855–1914), herätys- ja lähetyssaarnaaja * Gösta Hannula (1902–1978), moukarinheittäjä * Heidi Kamutta, o.s. Hannula (s. 1980), pikajuoksija * Helli Hannula (1906–2005), lastenkirjailija * Helmi Hannula (1880–1950), talousopettaja ja oppikirjojen tekijä * Inka Hannula (s. 1981), kuvataiteilija, kulttuurituottaja ja kuvataideohjaaja * Irma Hannula, kuvittaja ja kirjailija * Janne Hannula (s. 1982), jalkapalloilija * J. O. Hannula (1900–1944), eversti ja sotahistorioitsija * J. R. Hannula (1873–1956), teosofi, ruusuristiläinen, kirjailija ja luennoitsija * Kaisa Hannula (s. 1960), oopperalaulaja * Karri Hannula (1969–2000), pakinoitsija * Krista Hannula, näyttelijä ja käsikirjoittaja * Leo Hannula (1912–1988), pesäpalloilija * Mandi Hannula (1880–1952), toimittaja, kunnallisneuvos ja kansanedustaja * Marjut Hannula, laulaja ja laulupedagogi * Martta Hannula (1893–1972), näyttelijä * Matti Hannula (1943–2013), urkuri * Matti Hannula (1887–1954), maalaisliittolainen poliitikko * Mika Hannula (s. 1979), ruotsalainen jääkiekkoilija * Mika Hannula (s. 1967), kuvataiteen tutkija ja Göteborgin yliopiston professori * Mika Hannula (s. 1968), tietojohtamisen professori ja Turun yliopiston vararehtori * Mikko Hannula (s. 1967), urheilutoimittaja ja -selostaja * Outi Hannula (s. 1967), Setan puheenjohtaja * Pauli Hannula (1902–1981), pesäpalloilija ja shakinpelaaja * Pekka Hannula (s. 1961), taidegraafikko ja kuvataiteilija * Petri Hannula (s. 1965), pikajuoksija * Piritta Hagman o.s. Hannula (s. 1979), malli ja fysioterapeutti, Miss Scandinavia 2004 * Pirkko Hannula (1947–2005), urheiluvaikuttaja ja -toimittaja ja matkailualan vaikuttaja * Päivi Hannula (s. 1984/1985), rikostoimittaja ja tietokirjailija * Reino Hannula (1905–1987), rehtori ja kouluneuvos * Riikka Hannula (s. 1990), jalkapalloilija * Risto Hannula (1936–2008), kulttuuritoimittaja ja kriitikko, Reino Hannulan poika * Ruth Hannula (1894–1920), runoilija * Sami Hannula (s. 1976), kapellimestari * Seppo Hannula (s. 1946), mäkihyppääjä * Simo Hannula (1932–2016), taidemaalari, kuvataiteilija ja taidegraafikko * Sinikka Hannula (s. 1937), näyttelijä * Tero Hannula (s. 1946), oopperalaulaja * Toni Hannula (s. 1962), kreikkalais-roomalaisen tyylin painija * Uuno Hannula (1891–1963), poliitikko, Lapin läänin maaherra 1945–1948 * Vaalimo Hannula (oik. Verneri Väinö Hannula, 1897–1965), kirjailija * Väinö Hannula (1893–1953), poliitikko ja liikemies == Kuvitteellisia henkilöitä == * Vilho Hannula, Korkeajännitys- sarjakuvien henkilö Luokka:Luettelot henkilöistä sukunimen mukaan
Paavo Kae

Paavo Erkki Olavi Kae (ent. Kajander) (1. marraskuuta 1914 Riihimäki – 16. maaliskuuta 2006)Riihimäen seurakunta, Kae Paavo Erkki Olavi, Riihimäen hautausmaa, Riihimäki, viitattu 24.1.2022 oli suomalainen rautatievirkamies, pesäpalloilija ja kunnallispoliitikko. == Elämäkerta == Paavo Kae kirjoitti ylioppilaaksi Riihimäen yhteiskoulusta keväällä 1935. Asevelvollisuuden suorittamisen jälkeen hänet otettiin VR:n palvelukseen vuonna 1936. Sotilasarvoltaan Kae oli luutnantti."50-vuotiaita", Helsingin Sanomat, s. 12, 31.10.1964 Kae nimitettiin sähköttäjäksi vuonna 1944 ja I luokan kirjuriksi vuonna 1961. Kae toimi muun muassa eri tehtävissä rautatiehallituksen kuljetus- ja liikennetoimistoissa. 1960-luvun puolivälissä Kae vastasi 2. liikennepiirin vaununjakotehtävistä. Kirjuri Paavo Kae valittiin Suomen kansanpuolueen edustajana Riihimäen kauppalanvaltuustoon vuonna 1955. Vuonna 1960 Riihimäestä tuli kaupunki ja Kae valittiin kaupunginvaltuustoon vuonna 1964. Yhteensä Kae oli kauppalan- ja kaupunginvaltuuston jäsen 17 vuoden ajan. Kaupunginhallituksessa hän toimi seitsemän vuoden ajan. Kae toimi Suomen kansanpuolueen Riihimäen osaston puheenjohtaja. Vuoden 1965 puolueliitoksen jälkeen Kae edusti Liberaalista kansanpuoluetta. == Pesäpallo == Paavo Kae pelasi pesäpalloa mestaruussarjassa kaikkiaan kymmenen kautta saavuttaen Suomen mestaruuden vuonna 1933 ja hopeaa 1935. Vuonna 1935 hän pelasi Itä- Länsi-ottelussa.http://www.mrasilainen.com/scripts/W_index1.html Ensimmäisen piirinmestaruutensa Kae voitti 1930 pelatessaan Riihimäen Pallonlyöjien kakkosjoukkueessa, joka loppuottelussa voitti seuran ykkösjoukkueen. Kae toimi RPL:n varapuheenjohtajana 1968–1969. Kaelle on myönnetty mm. Suomen Urheilun hopeinen ansioristi. == Saavutukset == === Pelaajana === * 1 SM-kulta: 1933 * 1 SM-hopea: 1935 * 1 SM-pronssi: 1947 * 1 Itä-Länsi-ottelua: 1935 ==Lähteet== * === Viitteet === Luokka:Suomalaiset pesäpalloilijat Luokka:Riihimäen kaupunginvaltuutetut Luokka:Vuonna 1914 syntyneet Luokka:Vuonna 2006 kuolleet
Osmo Kaipia

Osmo Tapani Kaipia (11. marraskuuta 1927 Riihimäki – 20. helmikuuta 1975)Riihimäen seurakunta, Kaipia Osmo Tapani, Riihimäen hautausmaa, Riihimäki, viitattu 3.4.2022 oli suomalainen pesäpalloilija. Oski Kaipia edusti Riihimäen Pallonlyöjiä, jonka riveissä saavutti SM-pronssia 1947 ja 1948. Itä-Länsi-otteluun Kaipia valittiin 1947 ja 1951.http://www.mrasilainen.com/scripts/W_index1.html == Saavutukset == === Pelaajana === * 2 SM-pronssia: 1947, 1948 * 2 Itä-Länsi-ottelua: 1947, 1951 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1927 syntyneet Luokka:Vuonna 1975 kuolleet
Piotr Haczek

Piotr Haczek (s. 26. tammikuuta 1977 Żywiec) on puolalainen entinen yleisurheilija, joka kilpaili pikajuoksussa. Hän edusti seuratasolla MKS Żywiec -seuraa. Haczek sai 4 × 400 metrin viestistä yhteensä kuusi arvokisamitalia, joista kolme oli MM-kisoista, kaksi sisäratojen MM- kilpailuista ja yksi EM-kisoista. Hän osallistui olympialaisiin kahdesti, vuosina 1996 ja 2000. Haczek sijoittui 4 × 400 metrin viestissä molemmilla kerroilla kuudenneksi, mutta ei selvinnyt henkilökohtaisella matkalla finaaliin osallistuessaan sille Sydneyn kisoissa 2000. == Ennätykset == Lähde: IAAF * 400 m: 45,43 s (2000) * 200 m: 20,97 (2000) == Lähteet == Luokka:Puolalaiset pikajuoksijat Luokka:Vuonna 1977 syntyneet Luokka:Elävät henkilöt
Kultasuklaa

Kultasuklaa oli käsin tehtyä suklaata valmistanut suomalainen yritys. Sen tehdas sijaitsi Iittalassa lasikeskuksen yhteydessä. Ensimmäinen myymälä avattiin tehtaan yhteyteen vuonna 1991. Kesäkuussa 2024 taustayhtiö Arctic Kultasuklaa Oy hakeutui konkurssiin kaakaon hinnan rajun nousun ja suklaatuotteiden kysynnän vähentymisen vuoksi. Myös keväällä 2024 tehty päätös nostaa makeisten ja suklaan arvonlisäveroa 14 prosentista 25,5 prosenttiin vaikutti näkymien heikentymiseen. Kultasuklaa valmisti kuluttajille tarkoitettujen tavallisten suklaatuotteiden lisäksi tilauksesta liikelahjoja, logosuklaita ja käsinkirjailtuja suklaita. Kultasuklaalla oli myymälä Iittalan lisäksi Helsingin Vanhassa kauppahallissa sekä satoja jälleenmyyjiä ympäri Suomen. Yrityksellä oli myös verkkokauppa. Liikevaihto oli vuonna 2017 1,27 miljoonaa euroa ja henkilökuntaa 11. ==Lähteet== ==Aiheesta muualla== *Yrityksen sivusto (Internet Archive 11.1.2024) Luokka:Entiset suomalaiset elintarvikeyritykset Luokka:Entiset suomalaiset makeisvalmistajat Luokka:Hämeenlinna
County-luokka

County-luokka voi tarkoittaa seuraavia asioita: *Britannian Kuninkaallisen laivaston alusluokat: **County-luokan raskaat risteilijät **County-luokan ohjushävittäjät **Monmouth-luokan panssariristeilijöitä kutsutaan toisinaan County-luokaksi *Yhdysvaltain laivaston Talbot County -luokan maihinnousualukset (LST) *Great Western Railwayn veturiluokka
Codex Mendoza

Codex Mendoza on kolmiosainen asteekkien koodeksi, joka tehtiin 1540-luvun alkupuolella eli noin 20 vuotta Meksikon espanjalaisvalloituksen jälkeen. Koodeksi sisältää asteekkien historiaa, päivittäistä elämää ja maakuntien maksamien pakkoverojen luetteloita. Nimensä se on saanut Antonio de Mendozalta, joka oli koodeksin valmistumisaikaan Uuden-Espanjan varakuningas. Alkuperäisteosta säilytetään Oxfordin yliopiston Bodleian Libraryssa.Burenhult 1994, s. 72 ==Historia== Codex Mendoza tehtiin espanjalaisvalloituksen jälkeen 1540-luvun alussa Espanjan kuningas Kaarle V:n käskystä. Koodeksi jouduttiin valmistamaan nopeasti, jotta se olisi ehtinyt laivoihin, jotka veivät aarteita Meksikosta Espanjaan. Matkalla Espanjaan ranskalaiset merirosvot hyökkäsivät koodeksia kuljettaneen espanjalaisaluksen kimppuun ja ryöstivät sen. Koodeksi säilyi kuitenkin vahingoittumattomana ja kulkeutui Ranskan hoviin. Se vaihtoi vielä tämän jälkeen omistajaa muutaman kerran, mutta päätyi sitten Bodleian Libraryyn. ==Rakenne== Codex Mendoza koostuu 72 kuvasivusta, joissa on kuvien lisäksi lyhyet espanjankieliset selostukset. Koodeksi sisältää myös 63 sivua espanjalaisten laatimia kuvasivuja koskevia huomautuksia. Teos on jaettu kolmeen osaan, joista ensimmäinen kertoo asteekivaltion tekemien valloitusten historiasta, toinen valloitetuilta 38 maakunnasta maksetuista pakkoveroista ja kolmas asteekkien arkipäivän elämästä. Teoksen kaksi ensimmäistä osaa ovat todennäköisesti suoria kopioita jo ennen espanjalaisvalloitusta tehdyistä käsikirjoituksista. Viimeinen osio on todennäköisesti uusi.Burenhult 1994, s. 73 ===Koodeksin osat=== Ensimmäinen kappale alkaa vuodesta 1325, jolloin asteekit löysivät Tenochtitlánin kaupunkisaaren. Muut sivut kertovat yhdeksän eri asteekihallitsijan tekemistä valloituksista. Jokaisen hallitsijan valloituksista kertovassa luettelossa on kyseistä hallitsijaa esittävä piirros, hallitsijan nimi hieroglyfimerkeillä ja valloitettujen kaupunkien nimiä kuvaavia hieroglyfimerkkejä. Jokaisen valloitetun kaupungin hieroglyfimerkissä on kuvattu luhistuva temppeli, joka symboloi kaupungin kukistumista. Toinen osa kuvaa valloitettujen alueiden maksamia veroja, joita maksettiin esimerkiksi maissilla, pavuilla, höyhenkoristeisilla asuilla ja jadesta tehdyillä koruilla. Viimeinen osa kuvailee asteekkimiesten ja -naisten elämää. Kuvailtuna on esimerkiksi lapsuus, koulu, naimisiin meno ja papiksi vihkimiset. Kuvia on myös erilaisista ammateista kuten höyhenkoristelusta ja paheista kuten juoruilu ja varastaminen. == Lähteet == * === Viitteet === == Aiheesta muualla == * Codex Mendoza (PDF) Bloknot.info. Luokka:1540-luvun kirjat
Evolution (The Holliesin albumi)

__NOTOC__ Evolution on brittiläisen The Hollies -yhtyeen kuudes studioalbumi, joka ilmestyi 1967. Se edustaa The Holliesin kokeellisempaa suuntaa, johon erityisesti kitaristi Graham Nash halusi viedä yhtyettä psykedeelisen tyylin innoittamana ja koska LP:t nähtiin yhä enemmän yhtenäisinä taiteellisina kokonaisuuksina. Yhtye itse ei julkaissut albumilta singlejä. The Searchers teki "Have You Ever Loved Somebody?" -kappaleesta cover-version. == Kappaleet == Kaikki kappaleet säveltäneet ja sanoittaneet Allan Clarke, Graham Nash ja Tony Hicks. Orkesterisoittimien johto Mike Vickers. === A-puoli === # # # # # # === B-puoli === # # # # # # == Kokoonpano == * Allan Clarke – laulu, huuliharppu * Tony Hicks – kitara, laulu * Graham Nash – rytmikitara, laulu * Bobby Elliott – rummut kappaleissa "When Your Light's Turned On", "Have You Ever Loved Somebody?" ja "Lullaby to Tim" * Bernie Calvert – basso, cembalo kappaleessa “Ye Olde Toffee Shoppe” == Arvostelut == * AllMusic: AllMusic review == Lähteet == * Evolution-LP:n (MFP 5252) kansitiedot * Evolution discogs.com -sivustolla === Viitteet === Luokka:Vuoden 1967 albumit Luokka:The Holliesin albumit
Crosby, Stills, and Nash (albumi)

Crosby, Stills and Nash on samannimisen yhtyeen ensimmäinen studio-albumi. Atlantic Records julkaisi albumin alkujaan vuonna 1969. Sillä on useita yhtyeen tunnetuimmista kappaleista, kuten ensimmäinen hitti "Marrakesh Express", "Suite: Judy Blue Eyes" ja "Guinnevere". Albumin äänitykset teki Bill Halverson, ja yhtye tuotti sen itse. Graham Nash ehdotti sekä "Marrakesh Express"- että "Lady Of The Island" -sävellyksiään The Hollies -yhtyeelle. Yhtyeen päätös olla käyttämättä niitä vahvisti Nashin halua erota kokoonpanosta. "Marrakesh Express" oli parhaimmillaan Yhdysvaltain singlelistalla sijalla 28. Itse albumi nousi sijalle 6.The New Rolling Stone Encyclopedia of Rock'n'Roll Useita kirjoittajia ISBN 0-684-81044-1 1995 Jefferson Airplane esitti "Wooden Ships" -kappaleesta version ennen CS&N;:n omaa julkaisua. Kappaletta oli säveltämässä yhtyeen Paul Kantner, mutta hänen nimeään ei ole tiedoissa sopimussyistä. ==Kappaleet== # # # # # # # # # # ==Kokoonpano== * Stephen Stills – kitara, basso, sähköurut, laulu * David Crosby – rytmikitara, laulu * Graham Nash – akustinen kitara, laulu Rumpuja albumilla soitti Dallas Taylor, joka tuli Clear Light - nimisestä yhtyeestä. Hänestä tuli vakituinen rumpali sekä lavaesiintymisiin että studioon. == Arviot == * Allmusic: http://www.allmusic.com/album/crosby-stills-nash- mw0000650036 * Robert Christgau: B+http://www.robertchristgau.com/get_artist.php?id=2723&name;=Crosby%2C+Stills+%26+Nash ==Lähteet== Luokka:Vuoden 1969 esikoisalbumit Luokka:Crosby, Stills, Nash & Youngin albumit
Continuo Renacer

Continuo Renacer on vuonna 1994 perustettu espanjalainen death metal -yhtye. Kaikki yhtyeen kappaleet ovat instrumentaaleja, ja niissä on jazz-vaikutteita. ==Tuotanto== * Continuo Renacer (2005) == Kokoonpano == *Javier Guitierrez - kitara *Arkaitz Karrasco - basso *Imanol Aizpuru – rummut Luokka:Espanjalaiset death metal -yhtyeet
Imperial College London

Imperial College London, virallisesti The Imperial College of Science, Technology and Medicine, on vuonna 1907 perustettu yliopisto Lontoossa, Englannissa. Vuoteen 2007 asti se oli osa Lontoon yliopistoa, mutta satavuotisjuhliensa yhteydessä se irtautui omaksi itsenäiseksi yliopistokseen. Imperial College keskittyy luonnontieteisiin, tekniikkaan ja lääketieteeseen, vaikka siihen kuuluu myös kauppakorkeakoulu. Yliopisto on jaettu neljään tiedekuntaan: Imperial College Faculty of Natural Sciences (luonnontieteellinen tiedekunta), Imperial College Faculty of Medicine (lääketieteellinen tiedekunta), Imperial College Faculty of Engineering (teknillinen tiedekunta) ja Imperial College Business School (kauppakorkeakolu). Tiedekunnissa on yhteensä yli 40 laitosta. Pääosa yliopistosta sijaitsee Kensingtonissa, Länsi-Lontoossa. Tämän lisäksi kampuksia on Chelsean, Hammersmithin ja Paddingtonin kaupunginosissa. Imperial College kuuluu brittiläisten yliopistojen ”kultaiseen kolmioon” yhdessä Oxfordin ja Cambridgen yliopistojen kanssa. Lukuisia pääministereitä ja teollisuuden johtajia sekä 14 Nobel-palkittua ja kaksi Fieldsin mitalilla palkittua on opiskellut tai työskennellyt Imperial Collegessa. Vuonna 2012 se sijoittui 8. ja 6. parhaaksi yliopistoksi maailmassa QS World University Rankingsinhttp://www.topuniversities.com/university-rankings/world-university- rankings/2012 ja Times Higher Education World University Rankingsinhttp://www.timeshighereducation.co.uk/world-university- rankings/2012-13/world-ranking vertailuissa. ==Lähteet== == Aiheesta muualla == Luokka:Englannin yliopistot Luokka:Lontoon koulutus
Hans Porras

Hans "Hanski" Porras (14. syyskuuta 1918 Luopioinen – 17. toukokuuta 1994) oli suomalainen pesäpalloilija. Porras pelasi vuosina 1935–1939 Suursarjassa Tampereen Pyrinnön, Jyväskylän Kirin ja Myllykosken Kilpa-Veikkojen joukkueissa. Sotavuosina hän kuului Valtion lentokonetehtaan miehistöön, joka voitti Suomen mestaruuden vuonna 1942. Vuosina 1946–1948 Porras edusti jälleen Kiriä. Virallisiin Itä–Länsi-otteluihin Porras osallistui vuosina 1943 ja 1946http://www.mrasilainen.com/scripts/W_index1.html ja lisäksi epävirallisiin kaksi kertaa, muun muassa vuoden 1947 Suurkisoihin. Mestaruussarjan tuomarina Porras toimi vuodesta 1959 lähtien ja hänet valittiin Vuoden tuomariksi vuonna 1968. Vuonna 1968 hän myös suoritti kansainvälisen yleisurheilutuomarikortin. Hänelle luovutettiin Suomen Urheilun hopeinen ansiomitali, PPL:n kultainen pelaajamerkki, tuomarimerkki ja hopeinen ansiomerkki kullatuin lehvin. == Saavutukset == === Pelaajana === * 1 SM-kulta: 1942 * 2 Itä-Länsi-ottelua: 1943, 1946 === Pesäpallotuomarina === * Vuoden tuomari: 1968 ==Lähteet== * ===Viitteet=== Luokka:Suomalaiset pesäpalloilijat Luokka:Pesäpallotuomarit Luokka:Vuonna 1918 syntyneet Luokka:Vuonna 1994 kuolleet
Grigori Jegorov

Grigori Aleksandrovitš Jegorov (; s. 12. tammikuuta 1967 Shymkent, Kazahstanin SNT) on kazakstanilainen entinen seiväshyppääjä ja olympiamitalisti. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Almatya. Jegorov voitti useita arvokisamitaleita, muun muassa olympiapronssia vuonna 1988 ja hopeaa vuoden 1993 MM-kisoista. Hän osallistui Kazakstanin edustajana olympialaisiin vielä vuonna 2004, mutta ei selviytynyt tuolloin finaaliin. == Ennätykset == * Seiväshyppy: 590 cm (1993) == Lähteet == Luokka:Neuvostoliittolaiset seiväshyppääjät Luokka:Kazakstanilaiset seiväshyppääjät Luokka:Neuvostoliittolaiset olympiamitalistit Luokka:Vuonna 1967 syntyneet Luokka:Elävät henkilöt
Panzerchrist

Panzerchrist on vuonna 1993 perustettu tanskalainen death metal -yhtye. == Jäsenet == * Panzergeneral – rummut (1994–2000), kosketinsoitin (1998–2006, 2011–), bassokitara (2003–) * Nils Petersen – kitara (2012–) * Søren Lønne – laulu (2013–) * Simon Schilling – rummut (2013–) === Entiset jäsenet === * Lars Hald – rummut * Jakob Mølbjerg – kitara * Lasse Hoile – laulu (1993–1999) * Nicolej Brink – basso (1994–1996) * Jes Christensen – kitara (1994–1996) * Finn Henriksen – kitara (1994–1996) * Karina Bundgaard – basso, kosketinsoitin (1996–1999), kosketinsoitin (2006–2011) * Rasmus Normand – kitara (1997–1999) * Kim Jensen – kitara (1997–1999) * Michael Kopietz – laulu, kitara (1999–2000) * Reno Hilligsø "Killerich" Killerich – rummut (2000–2004, 2006–2008) * Bo Sommer – laulu (2000–2008, 2012–2013) * Frederik O'Carroll – kitara (2002–2006) * Rasmus Henriksen – kitara (2002–2011) * Bent Bisballe Nyeng – rummut (2005) * Galheim – rummut (2005–2006) * Dea Lillelund – kosketinsoitin (2005–2006) * Morten Løwe Sørensen – rummut (2008–2011) * Lasse Bak – kitara, kosketinsoitin (2008–2012) * Johnny Pump – laulu (2008–2010) * Magnus Jørgensen – laulu (2010–2012) * Mads Lauridsen – rummut (2011–2012) * Thomas 'Hotdogger' Egede – kitara (2012–2013) == Diskografia == === Studioalbumit === * * * * * * * * === Muut albumit === * * * == Aiheesta muualla == * Luokka:Tanskalaiset death metal -yhtyeet Luokka:Tanskalaiset black metal -yhtyeet Luokka:Tanskalaiset blackened death metal -yhtyeet
Itä–Länsi-ottelu 1933

Toinen Pesäpallon Itä-Länsi -ottelu pelattiin 1. lokakuuta 1933 Hesperiassa. Katsojia oli noin 4000. ==Osallistujat== Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Aaro Kivilinna Helsingistä. ITÄ Pelipaikka LÄNSI Olli Veijola LMV Lukkari Pasi Harvela RPL Viljo Pyykkö VPL Ykkösvahti Martti Hakola SMJ Niilo Räisänen JK Sieppari Tauno Luomi RPL Kaarlo Böök SPS Kolmosvahti Jaakko Aalto TPV Paavo Nuotio LMV Polttaja Eero Henriksson HPL Heikki Loikkanen VPL Kakkosvahti Leo Hannula HPL Veikko Vapalahti HP Kolmosvara Kalevi Ihalainen PT Gustaf Hedberg VPL Koppari Olavi Helo HPL Tauno Alhava LMV Kakkosvara Klaus Karvonen RPL Olavi Paavola HP Vaihtopelaaja Kauko Nissinen HPL Mauno Heinonen LMV Vaihtopelaaja Pentti Lainela PT Sulo Kirsi VPL Vaihtopelaaja Paul Frederiksen RPL Tuomarit Pelituomari: Lauri Ruohola, Tampere Syötönvalvoja: Vilho Nordström, Viipuri Avausheiton suoritti maatalousministeri Kalle Jutila. Ottelun juoksulista: Joukkue Yht. ITÄ 0 0 0 0 0 0 0 2 0 2 LÄNSI 0 0 3 0 0 0 0 0 0 3 ==Lähteet== * http://mrasilainen.com/scripts/W_IL_vuosi.php?vuosi=1933 * Helsingissä pelatut miesten Itä-Länsi -ottelut, M.Rasilainen Luokka:Vuoden 1933 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Oestergronden

Oestergronden on Pohjanmereen kuuluva merenselkä, joka sijaitsee Alankomaiden talousvyöhykkeellä, Doggermatalikon ja Länsifriiseinsaarten välillä. Veden syvyys on siellä suurempi kuin ympäröivillä merialueilla, keskimäärin 40–50 metriä. Merivirtaukset ovat niin heikkoja, ettei vajoava aines ehdi kulkeutua muualle vaan kertyy pohjaan liejuksi. Kesän aikana merivesi kerrostuu lämpötilan suhteen ja pintavesi muuttuu lämpimäksi ja leväiseksi – syksyllä voimistuvat tuulet ja myrskyt kuitenkin sekoittavat veden taas pohjia myöten. Oestergronden on saanut nimensä () suurista osteriyhdyskunnista, joita esiintyi siellä vielä 1800-luvun lopussa ennen kuin liikakalastus ja taudit hävittivät ne. Nykyään runsaslukuisimpia lajeja ovat Amphiura filiformis ‑käärmetähti, Echinocardium cordatum ‑merisiili, Abra alba ‑simpukka sekä Callianassa-sukuun kuuluvat katkaravut. Alueella esiintyy yleisesti monia pitkäikäisiä pohjaeläimiä, kuten myrkyllistä Neptunea antiqua ‑kotiloa ja islanninsimpukkaa, mutta myös muutamia harvinaisempia lajeja, esimerkiksi Musculus niger‑, Mysia undata‑ ja Thracia convexa ‑simpukkaa. Talvella Oestergronden on tärkeä ruokailupaikka myrskyliitäjille, lokeille sekä etelänkiisloille ja muille ruokeille. == Lähteet == * (Koordinaatit) === Viitteet === Luokka:Pohjanmeri
Tomi J. Kallio

Tomi J. Kallio (s. 1976 Hyvinkää) on suomalainen kauppatieteilijä. Hän toimii professorina Vaasan yliopistossa. Aiemmin hän on toiminut professorina Turun yliopistoon kuuluvan Turun kauppakorkeakoulun Porin yksikössä. Kallion keskeisiä asiantuntijaalueita ovat vastuullinen liiketoiminta, organisaatioteoria, metodologia ja tutkimusmetodit sekä asiantuntijaorganisaatioiden johtaminen.Turun kauppakorkeakoulu Kallio on ollut myös instituutiokriittinen tieteen suhteen.Linkki metodikarnevaaleihin Kallio valmistui Turun kauppakorkeakoulusta kauppatieteiden maisteriksi vuonna 2000, lisensiaatiksi vuonna 2002 ja tohtoriksi vuonna 2004. Hän työskenteli koulussa vuodesta 2000 lähtien. Sitä ennen hän on toiminut myös assistenttina, yliassistenttina ja tutkijana.Turun kauppakorkeakoulu == Lähteet == Luokka:Vaasan yliopiston professorit Luokka:Suomalaiset professorit Luokka:Suomalaiset kauppatieteilijät Luokka:Turun kauppakorkeakoulun professorit Luokka:Vuonna 1976 syntyneet Luokka:Elävät henkilöt
Kultainen kolmio (Englannin yliopistot)

Kultainen kolmio () tarkoittaa johtavia brittiläisiä tutkimusyliopistoja, jotka ovat sijoittuneet Lontooseen, Oxfordiin ja Cambridgeen. Kolmion kulmat muodostavat Cambridgen, Oxfordin ja Lontoon yliopistot. Lontoon yliopistoa edustavat King's College, London School of Economics, University College ja Imperial College, joka irtosi itsenäiseksi yliopistoksi vuonna 2007. Kaikki kultaisen kolmion yliopistot ovat menestyneet hyvin sekä kansallisissa että kansainvälisissä yliopistovertailuissa, ja kaikkia näitä laitoksia yhdistää myös kattava tutkimusrahoitus. Luokka:Englannin yliopistot
Haemorrhage

Haemorrhage on vuonna 1990 perustettu espanjalainen death metal -yhtye. ==Tuotanto== *Emetic Cult (1995) *Grume (1996) *Anatomical Inferno (1998) *Scalpel, Scissors, and Other Forensic Instruments (2000) *Loathesongs (2001) *Morgue Sweet Home (2002) *Apology for Pathology (2006) *The Kill Sessions (2007) *Hospital Carnage (2011) *We Are the Gore (2017) == Kokoonpano == *Luisma – kitara *Fernando Errazquin "Lugubrious" – laulu *Ana Belen de Lopez – rytmikitara *Ramón Checa – basso *Daniel Rojas López – rummut Luokka:Espanjalaiset death metal -yhtyeet
Sadistik Exekution

Sadistik Exekution on vuonna 1986 perustettu australialainen death metal -yhtye. == Diskografia== === Albumit === * * * * * === Singlet === * Demon With Wings (1996) * Sadistik Elektrokution (1998) == Kokoonpano == * Rok – laulu * Kriss Hades – kitara * Dave Slave – basso * Sloth – rummut == Aiheesta muualla == * Luokka:Australialaiset death metal -yhtyeet
Patrick Sang

Patrick Kiprop Sang (s. 11. huhtikuuta 1964 Kapsisywa) on kenialainen yleisurheilija ja olympiamitalisti. Hän kilpaili estejuoksussa ja edusti seuratasolla sveitsiläistä Leichtathletik Club Zürichiä. Sang voitti arvokisoissa kolme hopeamitalia, olympialaisissa vuonna 1992 ja MM-kisoissa vuosina 1991 ja 1993. Viitattu 20.10.2010 Lisäksi hän voitti kultaa Afrikan kisoista 1987. Urheilu-uransa jälkeen Sang on toiminut valmentajana. Hän on valmentanut muun muassa kestävyysjuoksijoita Brimin Kipruto, Emmanuel Mutai, Eliud Kipchoge, Geoffrey Kamworor, Hyvin Jepkemoi ja Stephen Kiprotich. == Henkilökohtaiset ennätykset == Lähde: IAAF * 3 000 m esteet: 8.03,41 (1997) * Puolimaraton: 1.01.02 (1999) * Maraton: 2.14.03 (1999) == Lähteet == Luokka:Kenialaiset estejuoksijat Luokka:Kenialaiset olympiamitalistit Luokka:Vuonna 1964 syntyneet Luokka:Elävät henkilöt
Niilo Räisänen

Niilo Leonard Räisänen (3. toukokuuta 1912 Lumijoki – 22. lokakuuta 1979)Kuolinilmoitus, Niilo Leonard Räisänen, Keskisuomalainen, 1979, No 291, sivu 4, julkaistu 28.10.1979Niilo Leonard Räisänen, Jyväskylän Vanha hautausmaa, Jyväskylä, osasto 12, rivi 10, hautapaikka 35, viitattu 27.4.2023 oli suomalainen pesäpalloilija, joka edusti 1930-luvulla Jyväskylän Kiriä. Aikaisemmat seurat olivat Keski-Suomen Ampujat ja Jyväskylän Kisa-Toverit. SM- sarjassa Nike saavutti parhaimmillaan pronssia ja tuli valituksi Itä-Länsi- otteluun 1933, -34 ja -39 sekä vaihtopelaajaksi 1935http://www.mrasilainen.com/scripts/W_index1.html. Räisänen saavutti myös ammunnassa viidessä lajissa erikoismestariluokan ja syöksylaskussa SM- kilpailujen viidennen sijan. Räisänen on toiminut myös SVUL:n Keski-Suomen piirin pesäpallovalmentajana, Jyväskylän suojeluskuntapiirin urheilu- ja poikatyönjohtajana ja muutamia kertoja Itä-Länsi -ottelun valitsijamiehenä. Räisäsen vaimo Eila Räisänen pelasi ennen sotia Kirin SM-sarjajoukkueessa. Räisänen oli ammatiltaan voimistelunopettaja. Sotilasarvoltaan hän oli reservin kapteeni. Räisäsen kotikunta oli Jyväskylä. == Saavutukset == === Pelaajana === * 4 Itä-Länsi-ottelua: 1933-1935, 1939 ==Lähteet== * ===Viitteet=== Luokka:Suomalaiset pesäpalloilijat Luokka:Vuonna 1912 syntyneet Luokka:Vuonna 1979 kuolleet
Fleshgod Apocalypse

Fleshgod Apocalypse on vuonna 2007 perustettu italialainen metallimusiikin -yhtye. Yhtye tuli tunnetuksi sinfonisten elementtien yhdistämisestä tekniseen death metaliin. == Historia == Yhtye on perustettu Roomassa vuonna 2007. Ensimmäinen albumi Oracles julkaistiin vuonna 2009 Willowtip Records -levymerkillä. Vuonna 2024 kerrottiin yhtyeessä alusta alkaen basistina toimineen Paolo Rossin jättävän yhtyeen. Rossi löysi koronapandemian aikana toisen työn ja tämän vaatiman ajan vuoksi ei voinut enää jatkaa yhtyeessä samalla tavalla. == Jäsenet == Jäsenet: * Francesco Paoli – laulu, kitara, rummut (2007–2009), rummut, kitara, taustalaulu (2009–2020), laulu, kitara (2020–) * Francesco Ferrini – piano (2010–) * Fabio Bartoletti - kitara (2020–) * Veronica Bordacchini - laulu (2020–) * Eugene Ryabchenko - rummut (2020–) === Entiset jäsenet === * Paolo Rossi – bassokitara, puhdas laulu (2007–2024) * Francesco Struglia – rummut (2007–2009) * Cristiano Trionfera – kitara, taustalaulu, soitinnus (2007–2017) * Tommaso Riccardi – laulu, kitara, soitinnus (2009–2017) * David Folchitto - rummut (2017-2020) == Diskografia == === Studioalbumit === * * * * * * === EP:t, splitit ja demot === * * * * == Lähteet == == Aiheesta muualla == * * Luokka:Italialaiset tekniset death metal -yhtyeet Luokka:Sinfoniset death metal -yhtyeet
Lauri Ruohola

Lauri Vilhelm Ruohola (27. helmikuuta 1899 Helsinki – 5. kesäkuuta 1976 Tampere)Kuolinilmoitus, Lauri Vilhelm Ruohola, Uusi Suomi, 1976, No 164, sivu 5, julkaistu 20.6.1976 oli suomalainen pesäpalloilija, joka edusti Helsingin Pallo-Tovereita. == Urheilu-ura == SM-loppuottelussa Ruohola esiintyi kaksi kertaa saaden kummallakin kerralla tyytyä hopeaan. Suojeluskuntajärjestön mestaruutta hän oli voittamassa 1924. Aktiiviuransa jälkeen hän jatkoi tuomarina jakaen oikeutta mm. Itä–Länsi-ottelussa 1933. 1930-luvun lopulla hänet tunnettiin myös M-luokan keilaajana. Ruoholalle on myönnetty Pesäpalloliiton kultainen ansiomerkki numero 24 ja Suomen Urheilun hopeinen ansioristi. == Saavutukset == === Pelaajana === * 1 SM-hopea: 1926 === Pesäpallotuomarina === * Miesten Itä-Länsi-tuomari: 1933 === Ansiomerkit === * Pesäpalloliiton kultainen ansiomerkki no. 24 (1970) == Ammatillinen ura == Lauri Ruohola perusti vuonna 1930 oman hedelmä- ja siirtomaatavaraliikkeen. Työhönsä liittyen hän on toiminut Tampereen seudun Yksityisyrittäjien hallituksessa, Yksitysyrittäjien Liiton valtuuskunnassa, Tampereen Kauppakamarin ja Kauppaseuran johtokunnassa. == Lähteet == * === Viitteet === Luokka:Suomalaiset pesäpalloilijat Luokka:Pesäpallotuomarit Luokka:Suomalaiset kauppiaat Luokka:Vuonna 1899 syntyneet Luokka:Vuonna 1976 kuolleet
Tauno Luomi

Tauno Aleksanteri Luomi (8. helmikuuta 1911 Pielavesi – 27. huhtikuuta 1993) oli suomalainen pesäpalloilija. Riihimäen Pallonlyöjiä edustanut Luomi voitti Suomen mestaruuden 1933 ja valittiin Itä–Länsi-otteluun 1933–1937 viisi kertaa peräkkäin (1934 ja 1936 vaihtomieheksi).http://www.mrasilainen.com/scripts/W_index1.html Luomi toimi myös Pesäpalloliiton toiminnanjohtajana. Luomi oli toimittamassa seuraavia teoksia: * Pesäpallo, 1945 Erkki Merisen kanssa. * Suomen kansallispelin opas, 1949 Osmo Rantalan ja Merisen kanssa. * Pesäpallo-opas, 1955 * Nuorten Pesäpallo-opas, 1963 * tehnyt artikkelin Pesäpallo 1965 MMM Pieneen Urheilusarjaan Antero Viherkentän kanssa. Tauno Luomelle myönnettiin SVUL:n ja PPL:n kultaiset ansiomerkit. == Saavutukset == === Pelaajana === * 1 SM-kulta: 1933 * 2 SM-hopeaa: 1935, 1937 * 5 Itä-Länsi-ottelua: 1933-1937 === Ansiomerkit === * Pesäpalloliiton kultainen ansiomerkki no. 25 (1971) == Lähteet == * ===Viitteet=== ==Aiheesta muualla== * Luokka:Suomalaiset pesäpalloilijat Luokka:Vuonna 1911 syntyneet Luokka:Vuonna 1993 kuolleet
Gerald Patterson

Gerald Leighton Patterson (s. 17. joulukuuta 1895 Melbourne – 13. kesäkuuta 1967 Melbourne) oli australialainen tennispelaaja. Hän voitti Wimbledonin tennisturnauksen kaksinpelin vuosina 1919 ja 1922 ja sekanelinpelin vuonna 1920. Australian avointen kaksinpelin hän voitti vuonna 1927 ja nelinpelin vuosina 1914, 1922, 1925, 1926 ja 1927. Hänet valittiin International Tennis Hall of Fameen vuonna 1989. == Lähteet == Luokka:Australialaiset tennispelaajat Luokka:Vuonna 1895 syntyneet Luokka:Vuonna 1967 kuolleet
Pentti Lainela

Pentti Johannes Lainela (24. marraskuuta 1914 Helsinki – 14. syyskuuta 1994Kuolinilmoitus, Helsingin Sanomat 28.9.1994, s. A 6) oli suomalainen pesäpalloilija ja Eduskunnan vahtimestari. Pepe Lainela voitti Nuorten suomenmestaruuden 1930 ja pelasi kaudesta 1931 lähtien yli kymmenen vuotta Pallo-Tovereiden edustusjoukkueessa, jossa 1931 saavutti SM-pronssia. Itä–Länsi-otteluun Lainela valittiin 1934 sekä vaihtopelaajaksi 1933.http://www.mrasilainen.com/scripts/W_index1.html. Lainela työskenteli Eduskunnassa 40 vuoden ajan, josta 20 vuotta vanhempana vahtimestarina ja kymmenen vuotta ylivahtimestarina. Hän jäi eläkkeelle vuonna 1977. Lainela toimi Eduskunnan urheilukerhon toiminnanjohtajana ja Suomen Kultamitalimiehet ry:n (nyk. Suomen Olympiavoittajat ry) rahastonhoitajana ja toiminnanjohtajana. Hänelle on myönnetty Suomen Urheilun hopeinen ansioristi. == Saavutukset == === Pelaajana === * 2 SM-pronssia: 1932, 1934 * 2 Itä-Länsi- ottelua: 1933, 1934 ==Kirjallisuutta== * ==Lähteet== * ===Viitteet=== Luokka:Suomalaiset pesäpalloilijat Luokka:Suomalaiset virkamiehet Luokka:Vuonna 1914 syntyneet Luokka:Vuonna 1994 kuolleet
Gone Postal

Gone Postal on vuonna 2007 perustettu islantilainen death metal -yhtye. ==Tuotanto== *In the Depths of Despair (2008) *Spearheading the Umbrageous (2010) == Kokoonpano == * Þorbjörn Steingrímsson laulu * Nökkvi G. Gylfason kitara * Ævar Örn Sigurðsson basso * Stefán A. Stefánsson rummut Luokka:Islantilaiset death metal -yhtyeet
Mimesis (kirja)

Mimesis: todellisuudenkuvaus länsimaisessa kirjallisuudessa () on Erich Auerbachin vuosina 1942–1945 kirjoittama ja 1946 julkaistu tietokirja. Auerbach kirjoitti teoksen opettaessaan Istanbulissa, Turkissa, jonne hän pakeni menetettyään romaanisen filologian professuurinsa Marburgin yliopistossa kansallissosialistien takia vuonna 1935. Mimesis julkaistiin suomeksi vuonna 1992, ja Oili Suomisen käännös sai J. A. Hollon palkinnon. Luokka:Filologia Luokka:Kirjat kielitieteestä Luokka:Saksalaiset tietokirjat Luokka:Vuoden 1946 kirjat
Pungent Stench

Pungent Stench on vuonna 1988 perustettu itävaltalainen death metal -yhtye. Yhtye hajosi 2007 mutta kasasi taas rivinsä 2013. ==Tuotanto== *For God Your Soul... For Me Your Flesh (Nuclear Blast, 1990) *Been Caught Buttering (Nuclear Blast, 1992) *Club Mondo Bizarre - For Members Only (Nuclear Blast, 1994) *Praise the Names of the Musical Assassins (Nuclear Blast, 1997) *Masters of Moral, Servants of Sin (Nuclear Blast, 2001) *Ampeauty (2004) *Smut Kingdom (2018) == Kokoonpano == * Martin Schirenc - laulu, kitara (1988-1995, 1999-2007) * El Gore - basso (2004-2007) * Alex Wank - rummut (1988-1995, 1999-2007) Luokka:Itävaltalaiset death metal -yhtyeet
Erich Auerbach

Erich Auerbach (9. marraskuuta 1892 Berliini – 13. lokakuuta 1957 Wallingford, Connecticut, Yhdysvallat) oli saksalainen filologi ja kirjallisuuskriitikko. Hänen tunnetuin teoksensa on Mimesis, joka ilmestyi ensimmäisen kerran saksaksi vuonna 1946. Auerbach oli juutalainen. Hän sai klassisen saksalaisen filologian koulutuksen ja hänestä tuli, yhdessä Leo Spitzerin kanssa, yksi sen tunnetuimmista oppilaista. Ensimmäiseen maailmansodan jälkeen hän suoritti tohtorintutkinnon vuonna 1921 Greifswaldin yliopistossa (väitöskirja Zur Technik der Frührenaissancenovelle in Italien und Frankreich). Vuonna 1929 Auerbach nimitettiin Marburgin yliopiston romaanisen filologian professoriksi. Hän tutki muun muassa Dantea. Kansallissosialismin nousun takia hän joutui jättämään virkansa 1935. Eläessään maanpakolaisena Turkissa hän hankki asunnon Istanbulista ja kirjoitti Mimesiksen, jota yleisesti pidetään hänen suurtyönään. Auerbach muutti Yhdysvaltoihin 1947 ja opetti siellä Pennsylvanian osavaltionyliopistossa. Hänestä tuli romaanisen filologian professori Yalen yliopistoon vuonna 1950. Hän säilytti viran kuolemaansa 1957 asti. ==Lähteet== Luokka:Saksalaiset filologit Luokka:Yhdysvaltalaiset filologit Luokka:Kirjallisuuskriitikot Luokka:Saksalaiset professorit Luokka:Yhdysvaltalaiset professorit Luokka:Yalen yliopiston professorit Luokka:Vuonna 1892 syntyneet Luokka:Vuonna 1957 kuolleet
Dogribin kieli

Dogribin kieli on koiran kylkiluiden puhuma athabasca-kieli Kanadan Luoteisterritorioissa. Kielellä oli vuoden 2001 arvion mukaan 2 110 puhujaa, joista 12% puhui sitä ainoana kielenään. Kielellä on yksi murre, Detah-Ndilo, joka on kehittynyt koiran kylkiluihin sulautuneiden keltaveisten kielestä. Kieli on edelleen arkipäivän käytössä ja sitä opetetaan sen puhuma-alueella peruskouluissa. Kieltä kirjoitetaan latinalaisilla aakkosilla. ==Lähteet== Luokka:Athabasca-kielet Luokka:Kanadan kielet
Buddy Hackett

Buddy Hackett (oik. Leonard Hacker, 31. elokuuta 1924 New York, New York - 29\. heinäkuuta 2003) oli yhdysvaltalainen näyttelijä ja koomikko. Hackett aloitti stand up -koomikkona. Hän sai 1953 elokuvasopimuksen Universal Picturesin kanssa. Elokuvissa Hackett oli aktiivisimmillaan 1958-1968\. Tuona aikana hän näytteli muun muassa elokuvissa Musiikkimies (1962) ja Mieletön, mieletön maailma (1963). Broadwaylla Hackett näytteli muun muassa komediassa Lunatics and Lovers 1950-luvulla. Ääninäyttelijänä hän oli muun muassa Disney- animaatiossa Pieni merenneito ja sen jatko-osassa Pieni merenneito II: Atlantiksen salaisuus. Hackett on saanut tähden Hollywood Walk of Famelle. ==Lähteet== == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1924 syntyneet Luokka:Vuonna 2003 kuolleet
Disembowelment

Disembowelment oli australialainen Death metal/Doom metal -yhtye. == Julkaisut == * * * == Kokoonpano == * Renato Gallina - laulu * Jason Kells - kitara * Matthew Skarajew - basso * Paul Mazziotta – rummut ==Lähteet== * Disembowelment - Biography - AllMusic Luokka:Australialaiset death metal -yhtyeet
Wojciech H. Zurek

Wojciech H. Zurek (s. 1951) on amerikanpuolalainen fyysikko, joka toimii Yhdysvalloissa Los Alamos National Labaratoryssa. Hän on kvanttiteorian johtava auktoriteetti, etenkin dekoherenssin. Hänen työstään on myös paljon potentiaalista hyötyä kvanttilaskennan piirissä. Zurek suoritti maisterin tutkinnon Krakovassa Puolassa 1974 ja väitteli tohtoriksi William C. Schieven ohjauksessa Texasin yliopistosta Austinissa 1979. Hän tutkii dekoherenssia, klassista- ja kvantti-informaatiota, statistisen- ja kvanttifysiikan perusteita sekä astrofysiikkaa. == Aiheesta muualla == *Wojciech H. Zurekin kotisivut Luokka:Yhdysvaltalaiset fyysikot Luokka:Puolalaiset fyysikot Luokka:Vuonna 1951 syntyneet Luokka:Elävät henkilöt
Transcendence Into the Peripheral

Transcendence Into the Peripheral on Disembowelmentin ensimmäinen ja ainoaksi jäänyt studioalbumi, joka julkaistiin 28. syyskuuta 1993. == Kappaleet == Kaikki kappaleet säveltänyt ja sanoittanut Renato Gallina. # # # # # # # == Kokoonpano == * Renato Gallina – laulu, kitara * Jason Kells – kitara * Matt Skarajew – basso * Paul Mazziotta – rummut == Lähteet == == Aiheesta muualla == * * Luokka:Vuoden 1993 esikoisalbumit Luokka:Australialaiset metallialbumit
Neptunea antiqua

Neptunea antiqua on kuningaskotiloiden heimoon kuuluva suuri kapeakielikotilo, joka elää Koillis-Atlantissa. == Ulkonäkö == N. antiqua on keskimäärin 20 senttimetriä pitkä ja 5 senttimetriä leveä; suurimmat löydetyt yksilöt ovat olleet kaksi kertaa tätä suurempia. Sillä on pitkä ja terävähuippuinen kuori, jonka väri on yleensä kellertävä ja vivahtaa joskus punaiseen. Kuoressa on seitsemän pulleaa kierrettä, joista ulommainen on 70–80 prosenttia koko kotilon korkeudesta. Kierteiden välissä on ohut sauma, jonka rinnalla kulkee kapea kohouma. Kuoren pinnalla on lukemattomia ohuita harjanteita ja kasvurenkaita ja sitä peittää ohut sarveiskerros, joka kuluu iän myötä pois. N. antiquan silmät sijaitsevat pitkien ja kapeiden tuntosarvien tyvessä. Aktiivisilla yksilöillä hengitysputket eli sifonit eivät työnny kovin pitkälle ulos vaippaontelosta. Jalka on suuri ja sen takaosassa ja sivuilla voi olla pieniä ulokkeita. Naaraalla on lisäksi anturassaan limatiehyitä. Jalkaan on kiinnittynyt soikea kalkkikansi, jolla kotilo voi peittää tiiviisti kuoren leveän suuaukon. == Levinneisyys == N. antiquaa esiintyy Koillis-Atlantissa laajalla vyöhykkeellä, joka ulottuu Biskajanlahdesta etelässä Arktikseen pohjoisessa. == Elintavat == N. antiqua elää pehmeällä merenpohjalla vuorovesivyöhykkeen alapuolella aina 1,2 kilometrin syvyyteen saakka. N. antiquan sylkirauhasista erittyvä tetramiini on ihmiselle myrkyllistä ja vaikuttaa samaan tapaan kuin kurare. Eläin muistuttaa erehdyttävästi syötäväksi kelpaavaa kuningaskotiloa ja aiheuttaa Britanniassa silloin tällöin ruokamyrkytyksiä. Ecomare - eikapsels noordhoren (noordhoorn- eikapsels-1976-ogb).jpg| Munakoteloita == Lähteet == == Aiheesta muualla == Luokka:Kapeakielikotilot